## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

67. schôdza

Č.: KNR-UPV-1971/2024-28

215

**U z n e s e n i e**

**Ústavnoprávneho výboru Národnej rady Slovenskej republiky**

**z 21. novembra 2024**

k vládnemu návrhu zákona, ktorým sa mení a dopĺňa **zákon č. 69/2018 Z. z. o kybernetickej bezpečnosti** a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony (tlač 508)

**Ústavnoprávny výbor Národnej rady Slovenskej republiky**

**A. s ú h l a s í**

s vládnym návrhom zákona, ktorým sa mení a dopĺňa zákon č. 69/2018 Z. z. o  kybernetickej bezpečnosti a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony (tlač 508);

**B. o d p o r ú č a**

   Národnej rade Slovenskej republiky

vládny návrh zákona, ktorým sa mení a dopĺňa zákon č. 69/2018 Z. z. o  kybernetickej bezpečnosti a o zmene a doplnení niektorých zákonov v  znení neskorších predpisov a  ktorým sa menia a dopĺňajú niektoré zákony (tlač 508) **schváliť** so zmenami a  doplnkami uvedenými v  prílohe tohto uznesenia;

**C. p o v e r u j e**

predsedu výboru, predložiť stanovisko výboru k uvedenému návrhu zákona predsedovi gestorského Výboru Národnej rady Slovenskej republiky pre obranu a bezpečnosť.

Miroslav Čellár

predseda výboru

overovatelia výboru:

Štefan Gašparovič

Branislav Vančo

## P r í l o h a

**k uzneseniu Ústavnoprávneho**

**výboru Národnej rady SR č. 215**

**z 21. novembra 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Pozmeňujúce a doplňujúce návrhy

**k vládnemu návrhu zákona, ktorým sa mení a dopĺňa zákon č. 69/2018 Z. z. o  kybernetickej bezpečnosti a o zmene a doplnení niektorých zákonov v znení neskorších predpisov a  ktorým sa menia a dopĺňajú niektoré zákony (tlač 508)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

1. V čl. I bode 1 § 2 ods. 3 písm. d) sa slová „osobitných predpisov,3)“ nahrádzajú slovami „osobitného predpisu,3)“.

Spresnenie odkazu na osobitný predpis, keďže v poznámke pod čiarou je uvedené iba nariadenie Európskeho parlamentu a Rady (EÚ) 2022/2554 zo 14. decembra 2022 o digitálnej prevádzkovej odolnosti finančného sektora a o zmene nariadení (ES) č. 1060/2009, (EÚ) č. 648/2012, (EÚ) č. 600/2014, (EÚ) č. 909/2014 a (EÚ) 2016/1011.

1. V čl. I bode 4 § 3 písm. j) sa vypúšťajú slová „(Ú. v. EÚ L 151, 7.6.2019)“.

Vypustenie nadbytočných slov (odkaz na publikačný orgán, ktorým je Úradný vestník) z normatívneho právneho textu.

1. V čl. I, bode 6 § 3 písm. n) sa slovo „následky“ nahrádza slovom „narušenie“.

Spresnenie a zosúladenie navrhovaného právneho textu s čl. 6 bodom 7 smernice Európskeho parlamentu a Rady (EÚ) 2002/2555 („rozsiahly kybernetický incident“ je incident, ktorý spôsobí narušenie na úrovni presahujúcej schopnosť členského štátu naň reagovať alebo ktorý má významný vplyv aspoň na dva členské štáty“).

1. V čl. I v bode 7 v § 3 písm. ab) sa za slová „na vnútroštátnej alebo regionálnej“ vkladá slovo „úrovni“.

Doplnenie chýbajúceho slova.

1. V čl. I v bode 25 sa na konci pripája táto veta: „Poznámky pod čiarou k odkazom 10f a 10g sa vypúšťajú.“.

Vzhľadom na nové znenie § 5a, v ktorom sa už nenachádzajú odkazy na poznámky pod čiarou 10f a 10g a ktoré sa nenachádzajú ani na inom mieste v zákone, je potrebné ich vypustiť.

1. V čl. I bod 30 znie:

„30. V § 8 ods. 4 a v § 20 ods. 5 písm. e) sa slovo „hrozbách“ nahrádza slovami „kybernetických hrozbách“.“.

Legislatívno–technická úprava.

1. V čl. I bod 35 znie:

„35. V § 10 sa slová „systémov, ktoré nie sú základnou službou a procesu riešenia kybernetických bezpečnostných incidentov, iný orgán štátnej správy a ústredný orgán“ nahrádzajú slovami „systémov a procesu riešenia kybernetických bezpečnostných incidentov, iný orgán štátnej správy“.“.

Legislatívno–technická úprava.

1. V čl. I v 49. bode sa slová „a táto veta“ nahrádzajú slovami „a pripája sa táto veta“.

Legislatívno–technická úprava.

1. V čl. I v 67. bode sa za slová „§ 27a“ vkladajú slová „ods. 1“.

Legislatívno–technická úprava.

1. V čl. I 79. bode § 31 ods. 1 písm. a) sa slová „§ 17 ods. 3“ nahrádzajú slovami „§ 17 ods. 2“.

Legislatívno–technická oprava vnútorného odkazu.

1. V čl. I 90. bode § 34b ods. 1 a 3 sa slová „podľa zákona“ nahrádzajú slovami „podľa tohto zákona“.

Legislatívno–technická oprava spresňujúca o ktorý zákon sa jedná.

1. V čl. I 90. bode § 34b ods. 2 a 4 sa vypúšťa slovo „zákona“.

Legislatívno–technické spresnenie.

1. V čl. I 90. bode § 34b ods. 9 sa slová „odseku 9“ nahrádzajú slovami „odseku 8“.

Legislatívno–technická oprava vnútorného odkazu.

1. V čl. III v poznámke pod čiarou k odkazu 27g sa na konci pripájajú tieto slová: „v znení zákona č. .../2024 Z. z.“.

Dopĺňa sa citácia poznámky pod čiarou.

1. V čl. IV v 9 bode v§ 57jb ods. 1 a 2 sa za slová „§ 34a ods. 8“ vkladajú slová „v znení účinnom do 31. decembra 2024“.

Legislatívno–technická oprava spresňujúca o ktoré znenie § 34a ods. 8 sa jedná, nakoľko bodom 1 v čl. IV sa niekoľko odsekov v § 34a vypúšťa. Táto zmena zároveň reflektuje posunutie účinnosti na 1. február 2025 navrhnutú v bode 22 časti C tohto stanoviska.